Paa Grund af, at Valkendorf faldt i Unaade, blev der 
intet af den af ham paatænkte Expedition til Grønland, og man 
véd derfor heller ikke, hvor han havde tænkt sig, at Bygderne 
skulde søges. De af ham samlede Efterretninger om Kursen, 
se G.h.M. Ill. p.482, synes nærmest, ligesom de ovennævnte 
Kursforskrifter, kun at gaa ud paa «at faa fat paa Landet», som 
Søfolkene sige; thi saa, som der staar, finder man med Guds 
Hjælp Eriksfjorden. Efter Zieglers Fremstilling og Kaart "), 
hvorpaa Valkendorf jo menes at have haft Indflydelse ?), at 
antage, at denne sidste kun har tænkt sig Grønland som en 
Kyst Vest for Island, uden nogen bestemt Form, er næppe be- 
rettiget. 
Under Frederik II udsendtes der, i Aarene 1568—81, 2 eller 
3 Expeditioner for at knytte den gamle Forbindelse; men ingen 
af dem naaede dette Maal, idet de kom tilbage uden at have 
betraadt Landet, rimeligvis fordi de vare løbne ind i Isen paa 
Sydostkysten, da de, følgende Kursforskrifterne, søgte Land dér. 
Fra denne Tid, Aaret 1570, har man det første selvstændige 
Kaart over Grønland, forfattet efter nordiske Kilder 3), af Rek- 
toren ved Skalholt Skole, Sigurd Stephanius. Paa dette 
Kaart, der hosstaaende er gjengivet i Heliotypi, er der paa 
Grønland kun angivet to Navne, Hvidsærk og Herjulfsnæs, hvilket 
1) Jacob Ziegler, Qvæ intus continentus Syria, Palestina, Arabia, Ægyp- 
tus, Schondia etc. Argentorati 1532. 
?) Estrup i Det skand. Literaturselskabs Skrifter. XX. 1824. $. 294. 
3) Et maaske endnu ældre Kaart af ren nordisk Oprindelse findes i Olaus 
Magnus: De gentibus septentrionalibus о s.v. Rome 1555. S.70. Paa 
Kaartet over Nord-Europa i denne Udgave findes Grønland ikke angivet, 
medens dette derimod findes paa det Kaart, der ledsager Baselerudgaverne 
fra 1567. At det ikke findes i den førstnævnte Udgave, kan maaske 
hidrøre fra, at Island der er lagt saa nordligt, at der ikke godt er Plads 
dertil, medens Island i Baselerudgaverne er rykket sydligere, saa at Grønland 
har kunnet anbringes, og det der anbragte Grønland synes saa, i det 
Væsentlige, at være en Kopi af den ovennævnte Kaartskizze i Roma- 
udgaven 1555. 
